Վալենսիայի Պոլիտեխնիկ համալսարանի հետ Հայաստանի Ճարտարապետության և Տնտեսագիտության համալսարանների միջև համագործակցությունն սկսվել է դեռևս 2010 թվականից, երբ մեկնարկեց TEMPUS GIDEC նախագիծը, որի շրջանակներում հայաստանյան բուհերում հիմք դրվեց GIS-երի գծով մագիստրոսական ծրագիր, ստեղծվեց GIS լաբորատորիա և ձեռք բերվեցին սարքավորումներ: Նախագիծը տևեց մինչև 2013 թվականը: Ծրագիրը համակարգում էր Շվեդիայի տեխնոլոգիայի թագավորական ինստիտուտը (KTH), իսկ Վալենսիայի պոլիտեխնիկ համալսարանը ծրագրի եվրոպական գործընկերն էր: